เรื่องร้องเรียน: ขนส่งทำรถติดมาก  ท้ายซอยถนนพังหมดแล้ว พื้นที่ตรงนี้ทำขนส่งไม่ได้ ช่วยเข้ามาจัดการให้มีกำหนดย้ายออกไปหน่อยครับ อย่าให้ปัญหาเรื้อรังมากกว่านี้เลย ปัญหามีมานานกว่า10ปีแล้ว ช่วยแก้หรือจัดการหน่อยครับ ฝุ่นเยอะ รถติด ถนนพัง ควันท่อรถ
การดำเนินการของเจ้าหน้าที่: สำนักงานเขตทวีวัฒนา โดยฝ่ายโยธาได้ตรวจสอบตามเรื่องร้องเรียนตามที่แจ้งแล้ว  ขอเรียนให้ทราบว่า 1. กรณีปัญหาจากผู้ประกอบการขนส่ง  กลุ่มขุมทรัพย์นครฝั่งตะวันออก  ประกอบกิจการขนส่งซึ่งการประกอบการดังกล่าวผิดกฎกระทรวงให้ใช้บังคับผังเมืองรวมกรุงเทพมหานคร พศ.2556 ซึ่งสำนักงานเขตทวีวัฒนาได้ดำเนินการแจ้งความร้องทุกข์ดำเนินคดีกับผู้ประกอบการขนส่งแล้วและมีการติดตามผลคืบหน้าทางคดีกับ สน. ธรรมศาลา อย่างต่อเนื่อง 2. กรณีถนนในซอยพังเสียหาย  สำนักงานเขตทวีวัฒนาตรวจสอบแล้วพบว่าบริเวณซอยทั้งหมดในโครงการขุมทรัพย์นครฝั่งตะวันออกเป็นทางส่วนบุคคล  จึงได้ประสานผู้ประกอบการขนส่ง เข้าร่วมประชุม ณ สำนักงานเขตทวีวัฒนา วันที่ 16 พค. 2566 โดยให้ผู้ประกอบการขนส่งร่วมกันแก้ไข  ปรับปรุง ซ่อมแซม ถนนภายในซอยเพื่อลดผลกระทบปัญหาฝุ่นละออง  รถติดภายในซอยส่งผลกระทบถึงถนนพุทธมณฑลสาย 3
ความเห็นของผู้แจ้ง: ปัญหาขนส่ง น่าจะมีกำหนดให้ขนส่งย้ายออก ภายในวันที่เขตกำหนดให้สักหน่อยครับ     ถ้าไม่มีกำหนดให้ย้ายหรือจัดการแบบเด็ดขาดกับกิจการที่ทำผิดต่อกฏกระทรวง ก็เหมือนกฏข้อนี้ไม่มีความหมายเลย
พื้นที่: แขวงศาลาธรรมสพน์ เขตทวีวัฒนา กรุงเทพมหานคร